5. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ  ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ Αριθ. ΔΙΟΝΟΣΕ 1156 της 14/19 Αυγ. 1987 (ΦΕΚ Β’ 437) Προγραμματικές Συμφωνίες - Αναπτυξιακές Συμβάσεις. Έχοντας υπόψη: α)Το Νόμ. 1558/85 Κυβέρνηση και Κυβερνητικά όργανα". β)Το Π.Δ. 437/85 "περί καθορισμού και ανακατανομής των αρμοδιοτήτων των Υπουργειών". γ)Το άρθρ. 1 παρ. 5 του Νόμ. 1682/87 "Μέσα και όργανα αναπτυξιακής πολιτικής Προγραμματικές συμφωνίες και αναπτυξιακές συμβάσεις, ένταξη επενδύσεων στα Μεσογειακά Ολοκληρωμένα Προγράμματα, τροποποίηση του Νόμ. 1262/1982 και άλλες διατάξεις". δ)Τη με αριθ. 2389/87 απόφαση του Πρωθυπουργού και του Υπουργού Οικονομικών για την ανάθεση αρμοδιοτήτων στον Υφυπουργό Οικονομικών Σπύρο Καλούδη (ΦΕΚ 81/Β/87), αποφασίζουμε: 1.α)Για την κατάρτιση Προγραμματικής Συμφωνίας (ΠΣ) ή Αναπτυξιακής Σύμβασης (ΑΣ) κατά την έννοια του άρθρ. 1 παρ. 2 του Νόμ. 1682/87 (ΦΕΚ 14) ο Υπουργός Εθνικής Οικονομίας ή ο Υπουργός Βιομηχανίας, Ενέργειας και Τεχνολογίας θέτει στην κρίση της Επιτροπής Προγραμματικών Συμφωνιών και Αναπτυξιακών Συμβάσεων (ΕΠΣΑΣ) κάθε θέμα που κρίνει σκόπιμο προκειμένου η ΕΠΣΑΣ να γνωμοδοτήσει σύμφωνα με το άρθρ. 1 παρ. 1 και 3 του νόμου αυτού. β)Φορείς του ιδιωτικού ή του δημοσίου τομέα κατά την έννοια του άρθρ. 1 παρ. 6 του Νόμ. 1256/82 μπορούν να απευθύνονται για την εξέταση σχετικών προτάσεών τους, μόνο στους καθ’ ύλην αρμόδιους Υπουργούς οι οποίοι αποφασίζουν για την προώθησή τους στους κατά το προηγούμενο εδάφιο υπουργούς. 2.α)Η πρόταση για σύναψη Π.Σ. που υποβάλλεται στην ΕΠΣΑΣ από τους αναφερομένους στην παρ. 1 εδάφ. α Υπουργούς, περιέχει το αντικείμενο της συμφωνίας, τον προσδιορισμό των μέτρων που θα εφαρμοσθούν για την επίτευξη του σκοπού της ΠΣ, τους φορείς ή κλάδους που θα συμμετέχουν, τα πλαίσια των αναπτυξιακών συμβάσεων που ενδέχεται να υπογραφούν για την υλοποίηση της ΠΣ, καθώς και τον τρόπο ανάθεσης αυτών, χρονοδιάγραμμα της εφαρμογής τους, πρόβλεψη για τους πόρους που θα διατεθούν, καθώς και κάθε χρήσιμο στοιχείο η όρο για τη διαμόρφωση γνώμης από την ΕΠΣΑΣ. (Μετά τη σελ. 840) Σελ. 841 Τεύχος Ι-43 Σελ. 67 Αναπτυξιακή και Βιομηχανική Πολιτική 13.Ξ.η.5 β)Η πρόταση για σύναψη Α.Σ., που υποβάλλεται στην ΕΠΣΑΣ από τους αναφερόμενους στην παρ. 1 εδάφ. α Υπουργούς, περιέχει το αντικείμενο της ΑΣ, τα διαθέσιμα τεχνικά στοιχεία, πρόβλεψη για τους πόρους που θα διατεθούν, τους όρους χρηματοδότησης, το χρονοδιάγραμμα εκτέλεσης, καθώς και κάθε χρήσιμο στοιχείο ή όρο για τη διαμόρφωση γνώμης μπορεί δε να περιλαμβάνει παράλληλα και πρόταση για τον τρόπο σύναψής τους είτε κατόπιν διαγωνισμού είτε κατόπιν πρόσκλησης για εκδήλωση ενδιαφέροντος και διαπραγματεύσεις ή με απευθείας ανάθεση μετά από διαπραγματεύσεις. γ)Οι προτάσεις των προηγούμενων εδαφίων συνοδεύονται από εισηγητική έκθεση που αναφέρεται στους αιτιολογικούς λόγους και στις σκοπιμότητες του περιεχομένου της πρότασης. δ)Στοιχεία των προτάσεων που αφορούν θέματα τεχνολογίας ή καινοτομίας, δικαίωμα πνευματικής ή βιομηχανικής ιδιοκτησίας είναι δυνατό ύστερα από απόφαση των Υπουργών που αναφέρονται στην παρ. 1 εδάφ. α να μην κοινοποιούνται στην ΕΠΣΑΣ, εφόσον η κοινοποίηση αυτή θα μπορούσε να έχει επιβλαβείς επιπτώσεις είτε στα ενδιαφερόμενα μέρη είτε στην εθνική οικονομία και εθνική ασφάλεια. 3.Η ΕΠΣΑΣ συνέρχεται και γνωμοδοτεί σύμφωνα με τις διατάξεις της κοινής Απόφασης των Υπουργών Εθνικής Οικονομίας και Βιομηχανίας, Ενέργειας και Τεχνολογίας που εκδίδεται κατά το άρθρ. 9 του Νόμ. 1682/87. Η γνωμοδότηση αυτή απευθύνεται στον Υπουργό που διατύπωσε την πρόταση προς την ΕΠΣΑΣ. Με πρωτοβουλία του Υπουργού αυτού συνέρχονται οι αρμόδιοι κατά το άρθρ. 1 παρ. 1 του Νόμ. 1682/87 Υπουργοί και συνεκτιμώντας τη γνωμοδότηση της ΕΠΣΑΣ αποφασίζουν για τη σκοπιμότητα σύναψης της προτεινόμενης ΠΣ ή ΑΣ και για το πλαίσιο των όρων που θα πρέπει να διασφαλισθούν. 4.α)Στις περιπτώσεις που η απόφαση προβλέπει την εκτέλεση δημόσιου έργου ή την εκπόνηση μελέτης, εφαρμόζονται, κατά περίπτωση, οι ισχύουσες διατάξεις των Νόμ. 1418/1984 και 716/1977. β)Στις περιπτώσεις που η απόφαση δεν προβλέπει εκτέλεση έργου ή την εκπόνηση μελέτης, ο τρόπος ανάθεσης και οι διαδικασίες σύναψης, καθορίζονται ως εξής: 1)Ο αρμόδιος κατά το άρθρ. 1 παρ. 1 του Νόμ. 1682/87 Υπουργός δημοσιεύει πρόσκληση στον ημερήσιο τύπο σύμφωνα με τις διατάξεις του Νόμ. 1418/84. Σελ. 842 Τεύχος Ι-43 Σελ. 68 Η πρόσκληση θα περιγράφει το αντικείμενο, τα προσόντα και τη νομική μορφή των υποψηφίων, τον τρόπο, το περιεχόμενο, την προθεσμία υποβολής προτάσεων και τα κριτήρια προεπιλογής μεταξύ εκείνων που καλύπτουν τις προδιαγραφές της πρόσκλησης. Μετά την παρέλευση της προβλεπόμενης προθεσμίας γίνεται προεπιλογή και ακολουθούν διαπραγματεύσεις με τους προεπιλεγέντες, κατά τη διάρκεια των οποίων τηρούνται πρακτικά. Η τελική επιλογή γίνεται με κριτήριο τα ευρύτερα συμφέροντα της εθνικής οικονομίας. Σε περίπτωση που κανείς δεν κριθεί κατάλληλος δεν γίνεται επιλογή, χωρίς αυτό να συνεπάγεται υποχρεωτικά την επανάληψη της διαδικασίας αναθέσεως. Η απόφαση επιλογής δημοσιεύεται στον ημερήσιο τύπο. 2)Στις περιπτώσεις που η πιο πάνω απόφαση προβλέπει την απευθείας ανάθεση προηγούνται διαπραγματεύσεις. Κατά την έναρξη των διαπραγματεύσεων διατυπώνονται έγγραφα οι κατ’ αρχήν θέσεις και απαιτήσεις των δύο μερών. Κατά τις διαπραγματεύσεις τηρούνται πρακτικά. 13.Ξ.η.5 Αναπτυξιακή και Βιομηχανική Πολιτική 5.Με την ίδια απόφαση και στα πλαίσια των ορίων του άρθρ. 1 παρ. 1 και 3 του Νόμ. 1682/87, ορίζονται ιδίως: α)η δημόσια αρχή ή οι φορείς που θα επιφορτισθούν για την υλοποίηση της απόφασης και θα αναλάβουν την κατάρτιση σχεδίου ΠΣ ή ΑΣ, β)το πρόσωπο ή τα πρόσωπα που θα εκπροσωπούν το Ελληνικό Δημόσιο ή φορείς του Δημόσιου Τομέα κατά τις συζητήσεις ή διαπραγματεύσεις με τους αντισυμβαλλόμενους, γ)ο φορέας στον οποίο θα ανατεθεί η εποπτεία ή τυχόν θα ανήκει η διαχείριση ή συντήρηση και η εκμετάλλευση του έργου, δ)η αρμόδια υπηρεσία για την παρακολούθηση προόδου των έργων, ε)το πλαίσιο όρων χρηματοδότησης. 6.Το οριστικό σχέδιο ΠΣ ή ΑΣ περιλαμβάνει ιδίως το σύνολο των δικαιωμάτων και υποχρεώσεων των συμβαλλομένων μερών, ακριβή περιγραφή του αντικειμένου της ΠΣ ή ΑΣ, χρονοδιάγραμμα υλοποίησης, διατάξεις για άρση αμφισβητήσεων, όρους και διαδικασία αναθεώρησης της ΠΣ ή ΑΣ, τρόπο χρηματοδότησης και τις κυρώσεις σε περίπτωση μη εκπλήρωσης των όρων ΠΣ, ΑΣ. 7.Με την επιφύλαξη της παρ. 2, εδάφ. δ που εφαρμόζεται αναλογικά, μετά την υπογραφή της ΠΣ ή ΑΣ, το περιεχόμενό της είναι στη διάθεση κάθε νόμιμα ενδιαφερομένου. 8.Οι ΠΣ και ΑΣ χρηματοδοτούνται σύμφωνα με τις διατάξεις περί Δημοσίου Λογιστικού. 9.Η αρμόδια υπηρεσία της παρ. 5δ υποχρεούται να συντάσσει εξαμηνιαίες εκθέσεις προόδου που θα απευθύνονται στους αρμόδιους Υπουργούς κάθε 1/1 και 1/7 τρέχοντος έτους. 10.Η απόφαση αυτή δεν εφαρμόζεται προκειμένου για τη διενέργεια κρατικών προμηθειών. 